Document ID: 31996L0054

Komisijas Direktīva 96/54/EK
(1996. gada 30. jūlijs),
ar ko divdesmit otro reizi tehnikas attīstībai pielāgo Padomes Direktīvu 67/548/EEK par normatīvo un administratīvo aktu tuvināšanu attiecībā uz bīstamu vielu klasifikāciju, iepakošanu un marķēšanu
(dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes Direktīvu 67/548/EEK (1967. gada 27. jūnijs) par normatīvo un administratīvo aktu tuvināšanu attiecībā uz bīstamu vielu klasifikāciju, iepakošanu un marķēšanu [1], kurā jaunākie grozījumi izdarīti ar Komisijas Direktīvu 94/69/EK [2], un jo īpaši tās 28. pantu,
tā kā Direktīvas 67/548/EEK I pielikumā ir bīstamu vielu saraksts, to klasifikācija, marķējums un attiecīgā gadījumā to raksturojums attiecībā uz robežkoncentrācijām un citiem parametriem, kas ļauj novērtēt to apdraudējumu cilvēku veselībai un videi; tā kā I pielikuma bīstamu vielu saraksts ir jāpielāgo, ņemot vērā pašreizējās zinātnes un tehnikas atziņas; tā kā tādēļ ir jāizdara I pielikuma priekšvārda grozījumi, lai iekļautu piezīmes, kas attiecas uz preparātu marķēšanu, un iekļautu B tabulā jaunu organisko vielu grupu; tā kā I pielikuma bīstamu vielu saraksts satur vielas, attiecībā uz kurām Austrijai un Zviedrijai ar Austrijas, Somijas un Zviedrijas pievienošanās aktu ir piešķirta īpaša pagaidu klasifikācija un atkāpes no marķēšanas; tā kā Pievienošanās akts paredz šo vielu klasifikācijas un marķēšanas prasību pārskatīšanu; tā kā dažu šo vielu klasifikācija ir atbilstīgi pārskatīta;
tā kā Direktīvas 67/548/EEK III pielikumā uzskaitīti uzraksti, ar kuriem norāda bīstamo vielu un preparātu radītā īpašā riska veidu; tā kā ir jāievieš uzraksts, kas norāda apdraudējumu veselībai, ieelpojot dažas vielas un preparātus;
tā kā Direktīvas 67/548/EEK V pielikumā izklāstītas vielu un preparātu fizikāli ķīmisko īpašību, toksicitātes un ekotoksicitātes noteikšanas metodes; tā kā minētais pielikums ir jāpielāgo tehnikas attīstībai;
tā kā Direktīvas 67/548/EEK VI pielikumā ir bīstamu vielu un preparātu klasifikācijas un marķēšanas vispārējie kritēriji; tā kā ir jāievieš kritēriji attiecībā uz vielām un preparātiem, kas ir bīstami veselībai, ja tos ieelpo; tā kā sensibilizējošu vielu un preparātu kritēriji ir jāgroza; tā kā ir jāievieš kritēriji propāna, butāna vai sašķidrinātas naftas gāzes (LPG) tvertņu marķēšanai;
tā kā šīs direktīvas noteikumi ir saskaņā ar atzinumu, ko sniegusi Komiteja to direktīvu pielāgošanai tehnikas attīstībai, kuru mērķis ir novērst tehniskus šķēršļus bīstamu vielu un preparātu tirdzniecībā,
IR PIEŅĒMUSI ŠO DIREKTĪVU.
1. pants
Direktīvu 67/548/EEK ar šo groza šādi.
1. Direktīvas I pielikumu groza šādi:
a) ar šādu tekstu aizstāj priekšvārda 4. piezīmi:
"4. piezīme
Preparāti, kuros ir šīs vielas, jāklasificē kā kaitīgi ar R65, ja tie atbilst VI pielikuma 3.2.3. iedaļā noteiktajiem kritērijiem.";
b) pievieno šādu 5. piezīmi:
"5. piezīme
Gāzveida preparātu robežkoncentrācijas izsaka tilpuma procentos.";
c) Direktīvas 67/548/EEK I pielikuma priekšvārda B tabulā pievieno šādu organisko vielu īpašu klasifikāciju:
+++++ TIFF +++++
d) šīs direktīvas I pielikuma ieraksti aizstāj attiecīgos ierakstus;
e) šīs direktīvas II pielikuma ierakstus pievieno pirmoreiz;
f) ierakstus ar šādiem numuriem svītro:
008-002-00-3
612-045-00-9
648-011-00-5
648-025-00-1
648-157-00-X
648-158-00-5
648-159-00-0
649-192-00-3
g) šīs direktīvas III pielikumā parādītos ierakstus groza, visas norādes uz "R22" aizstājot ar "R65".
2. Direktīvas III pielikumam pievieno šādu uzrakstu:
+++++ TIFF +++++
3. Direktīvas V pielikuma B daļu groza šādi:
a) ar šīs direktīvas IV A pielikuma tekstu aizstāj B daļas virsrakstu un vispārējo ievadu: toksicitātes noteikšanas metodes;
b) šīs direktīvas IV B pielikuma tekstu ievieto pēc B.1. bis nodaļas;
c) ar šīs direktīvas IV C pielikuma tekstu aizstāj B.6. nodaļu;
d) ar šīs direktīvas IV D pielikuma tekstu aizstāj B.7. nodaļu;
e) šīs direktīvas IV E pielikuma tekstu pievieno beigās.
4. Direktīvas VI pielikumu groza ar šīs direktīvas V pielikuma tekstiem, kā tajā norādīts.
2. pants
1. Neskarot 2. punktu, dalībvalstīs ne vēlāk kā līdz 1998. gada 31. maijam stājas spēkā normatīvie un administratīvie akti, kas vajadzīgi, lai izpildītu šīs direktīvas prasības. Dalībvalstis par to tūlīt informē Komisiju.
2. Ne vēlāk kā līdz 1997. gada 31. oktobrim dalībvalstīs stājas spēkā normatīvie un administratīvie akti, kas vajadzīgi, lai izpildītu šīs direktīvas V pielikuma F, I un J punktus. Dalībvalstis par to tūlīt informē Komisiju.
3. Kad dalībvalstis pieņem noteikumus, kas minēti 1. un 2. punktā, tajos ietver atsauci uz šo direktīvu vai arī šādu atsauci pievieno to oficiālajai publikācijai. Dalībvalstis nosaka šādu atsauču izdarīšanas kārtību.
3. pants
Šī direktīva stājas spēkā divdesmitajā dienā pēc publicēšanas Eiropas Kopienu Oficiālajā Vēstnesī.
4. pants
Šī direktīva ir adresēta dalībvalstīm.
Briselē, 1996. gada 30. jūlijā

Labels: 3
1
15
20